google/wiki40b huggingface dataset:
Strudel

Strudel er bakverk som er lagd av en fylt deigrull som enten er stekt eller kokt. Navnet «Strudel» kommer fra det tyske ordet Wasserstrudel (vannvirvel). Opprinnelig var strudel snegleformet, som börek delvis fremdeles er. Börek er en tyrkisk variant med krydret fylling. På 1500-tallet lagde man strudel av 10-12 lag med deig og etter at den var stekt strødde man melis på. På slutten av århundret begynte konditorene å fylle strudlene med forskjellige typer frukt eller kvarg. På 1700-tallet skjedde det en stor endring i måten å bake strudel – deigen ble kjevlet ut på en duk, fylt og deretter rullet sammen ved hjelp av duken.
Strudel, som har sin opprinnelse i habsburgmonarkiet, fikk senere innpass i kjøkkenet i de nasjonene som oppstod etter habsburgmonarkiets sammenbrudd (f. eks. østerriksk kjøkken) og har etter hvert blitt internasjonalt utbredt. Den eldste overleverte oppskriften stammer fra et håndskrift fra 1696 med tittelen Koch Puech («kokebok»), som i dag oppbevares i rådhusbiblioteket i Wien.
Til deigen brukes det alt etter oppskriften enten strudeldeig, men også smørdeig eller gjærdeig (i Østerrike og Bayern kalt for Germteig). Strudeldeig blir fremstilt av finmalt hvetemel (ved blodpølsestrudel av potetmel), vann og olje eller smør. Intens mekanisk behandling (elting og slåing), samt en lengre hviletid før den videre formingen, gjør den ekstreme utkjevlingen og uttøyningen av deigen mulig. Den er i idealtilfellet så tynn at den er gjennomskinnende og allikevel ikke revner.
For å trekke ut deigen finnes det forskjellige teknikker. Man kan først rulle ut en deig meget tynt for så å legge den over begge håndflatene og trekke den langsomt og vekselvis ut. Etterpå legges deigen på et kjøkkenhåndkle (som kalles for «strudelklede» i Østerrike og Sør-Tyskland), dekkes med fyllingen og rulles opp ved hjelp av kjøkkenhåndkleet.
Det finnes utallige studelvarianter, blant annet eplestrudel, kvargstrudel og blodpølsestrudel. I kjøkkenet i Schwaben finnes det en kjøttdeigstrudel.
Lignende deiger finnes som butterdeigbakst som brukes flat til napoleonskaker og som rull blant annet til croissanter og enkelte kringle- og wienerbrødtyper.
Stillehavslekene 1975

Stillehavslekene 1975. Lekene, South Pacific Games i 1975 var de femte Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1975 ble arrangert i Guam i perioden 1. til 10. august 1975. Det var 1 205 utøvere, 907 menn og 298 kvinner, fra femten nasjoner som deltok i femten sporter. Ny-Caledonia ble beste nasjon med 37 gullmedaljer foran Fransk Polynesia med 27.
George Ferguson Bowen

Tjeneste på De joniske øyer

Bowen ble den britiske sjefssekretæren for De joniske øyer i 1854.
Han giftet seg med Diamantina di Roma den 28. april 1856. Diamantina var datter av grev Giorgio-Candiano Roma og hans kone Orsola, født di Balsamo. Hennes familie var av den lokale overklassen, hennes far satt som president i det joniske senatet fra 1850 til 1856.
Bowen ble utnevnt til kommandør av Order of St. Michael and St. George i 1855 og han avanserte til ridderkommandør året etter. Han ble derved adlet og kunne føre tiltaleformen sir foran sitt navn. Bowen ble senere forfremmet til storkorsridder.

Guvernør av Queensland

I 1859 ble Bowen utnevnt til den første guvernøren i den australske delstaten Queensland, en koloni som nettopp hadde blitt skilt fra New South Wales. Bowens innflytelse over Queensland var større enn for de fleste andre guvernørene i de andre britiske koloniene i Australia.

Guvernør av New Zealand

I 1867 ble Bowen utnevnt til generalguvernør for New Zealand, i denne posisjonen lyktes han i å forsone urfolket maoriene som hadde ligget i strid med det britiske kolonistyret.
Bowen innstiftet medaljen New Zealand Cross.

Guvernør av Victoria

I mars 1873 ble Bowen overført til posisjonen guvernør for kolonien Victoria, der han blant annet forsøkte å redusere Storbritannias utgifter til denne spesifikke kolonien. En politisk krise i Victoria sørget for at Bowen søkte om avskjed som guvernør. Han reiste til England i januar 1875, da William Stawell ble innsatt som fungerende guvernør.

Guvernør av Mauritius

Bowen ankom Mauritius den 4. april 1879 og ble innsatt som den trettende guvernøren for denne britiske kolonien frem til 9. desember 1880.

Guvernør av Hongkong

Den 30. mars 1883, ble Bowen gjort til guvernør i Hongkong som også var en britisk koloni på denne tiden. I løpet av hans periode som politiker, etablerte han Royal Observatory, som også fungerte som et meteorologiske instituttet i dette territoriet. 
Bowen grunnla den første høgskolen i Hongkong, og han beordret påbyggingen av Typhoon Shelter i Causeway Bay, i tillegg til et regjeringssykehus. Han pensjonerte seg som politiker i 1887, årsaken til hans pensjonering var hans stadig skrantende helse.

Etter tiden som guvernør

Bowen returnerte tilbake til England etter sin periode som guvernør i Hongkong, og han ble utnevnt til sjef for en kongelig kommisjon som ble sendt til Malta i desember 1887 der han skulle bidra til et utkast til ny grunnlov for denne øya. Alle anbefalinger fra kommisjonen ble vedtatt av det britiske parlamentet.
Squash under Asialekene 2010

Squash under Asialekene 2010. Squash var en av flere sporter under de 16. Asialekene som ble arrangert i Guangzhou i Kina. Det var fjerde gangen som squash var på programmet under Asialekene og de fire turneringene; single og lagkonkurranse for både menn og kvinner ble avviklet i perioden 18. til 25. november 2010.
Dvergmåke

Biologi

Dvergmåka er den minste av måkene. Den blir cirka 25–30 cm lang og veier typisk 88–162 g. Vingespennet utgjør cirka 70–78 cm. Arten har sort hette og er askeblå over ryggen og vingene, mens de øvrige kroppsdelene er hvite med en svak rødfarge på brystet.
Arten hekker fra det nordlige Skandinavia og østover til det østlige Sibir, sporadisk også langs østkysten av Nord-Amerika. Første gang dvergmåke ble registrert hekkende i Norge var ved Orrevatnet på Jæren i 1976. I perioden 1979–1982 ble det oppdaget ytterligere fem reir i Rogaland, og det er siden registrert sannsynlig hekking i både Akershus, Vest-Agder og Møre og Romsdal. I Finnmark er det gjort spredte observasjoner av dvergmåke siden 1970-tallet, og sannsynlig hekking er registrert ved både Varangerfjorden og i Øvre Pasvik. Dvergmåka er således en relativt ny hekkefugl i Norge, men siden 1999 har den hekket regelmessig i Sør-Varanger. Arten trekker sørover om vinteren, helt ned mot kysten av Nord-Afrika.

Utbredelse

Arten er rødlistet i Norsk rødliste for arter 2015, til Sårbar (VU). Kategorien skulle egentlig vært Sterkt truet (EN) hvis man bare så på Norge, men så ble den satt ned et trinn til VU fordi det går bra med arten i nabolandene - og man anser at arten vil kunne innvandre derfra hvis den blir borte hos oss.
Humboldt-bukta kjernekraftverk

Humboldt-bukta kjernekraftverk (engelsk: Humboldt Bay Nuclear Power Plant) er et kjernekraftverk som tidligere produserte elektrisk kraft i USA. Det ligger i nærheten av Eureka i California. Anlegget består av en kokvannsreaktor med en installert maksimal elektrisk effekt på om lag 65 MW (brutto). Byggingen av kraftverket startet i 1958, og reaktoren ble satt i kommersiell drift i 1963. I 1976 ble reaktoren tatt ut av drift på grunn av noen seismiske problemer og den beskjedne elektrisitetsproduksjonen til anlegget.
Operasjon Fritham

Bakgrunn

Fram til august 1941 foregikk gruvedriften på Svalbard som normalt både på norsk og sovjetisk side. Etter at Tyskland gikk til angrep på Sovjetunionen 22. juni 1941 iverksatte de allierte vakt ved alle gruvene. Alle sovjetiske statsborgere (omkring 2000 personer) ble evakuert til Arkhangelsk i slutten av august, mens 800 nordmenn ble ført til Storbritannia den 3. september ombord på «Empress of Canada». Samtidig ble kull- og oljelagre, kraftstasjoner og radiostasjoner ødelagt i Operasjon Gauntlet. Hunder og andre husdyr ble drept. Tyske baser på Svalbard kunne true konvoifarten til Sovjetunionen.
Planen for Operasjon Fritham var at første pulje (Fritham 1) skulle gå fra Greenock via Island for å reetablere seg og sikre gruvene i Isfjordområdet. Av de 82 deltagerne i første pulje var 24 mannskap på skutene, resten var soldater (hvorav tre briter), for det meste tidligere evakuerte ansatte i Store Norske Spitsbergen Kulkompani (SNSK). Den neste puljen (Fritham 2) skulle gå i juni med «Polarbjørn» og «Quest».

Etterspill

De resterende fortsetter sitt arbeide utover 1942 og 1943. 
Den 8.9.1943 angripes Svalbard av «Scharnhorst» og «Tirpitz», samt ni torpedojagere. Seks av den norske styrken på 148 mann omkommer, tre senere av skadene. 
I Longyearbyen ble i 1949 alle 25 omkomne på Svalbard nevnt på en plakett ved et monument.
Utstillingen "Brennpunkt Nord" ved Tromsø Museum dokumenterte i 1988 hendelsene med en fotoutstilling. I 1991 ble veteraner brakt dit med «Senja» for minne-markering.  Året etter var det kransnedleggelse på Akershus festning ved Arktiske Krigsveteraners forening. I 2000 ble skutene funnet av kystvaktskipet «Lance» og seinere av «Sjømåleren». Et minnesmerke ble satt opp i Barentsburg med teksten «N 78 04’38’’ E 14
08’84’’ Dybde 136 meter, 1018 meter fra land».
Luciano Narsingh

Klubbkarriere

Narsingh begynte sin fotballkarriere hos den lokale klubben AVV Zeeburgia før han dro videre til ungdomsakademiet hos AZ Alkmaar. Etter dette dro han til Ajax Amsterdam, hvor han sammen med sin eldre bror Furdjel Narsingh over flere år spilte seg oppover i klubbens ungdomsakademi. Begge brødrene ble frigitt av klubben i 2006, og begge gikk til hver sin klubb.

SC Heerenveen

I 2008 skrev Narsingh under en kontrakt med SC Heerenveen som varte frem til 2013. Laget var på dette tidspunktet under ledelse av manager Trond Sollied. Narsingh fikk sin førstelagsdebut i Eredivisie den 29. oktober 2008, da han kom inn som innbytter for Danijel Pranjić i kampen mot Vitesse Arnhem. Under Eredivisie 2011–2012 noterte han seg for 20 målgivende pasninger, som ved sesongslutt var flest av alle.

Internasjonal karriere

Narsingh fikk sin landslagsdebut for det nederlandske herrelandslaget i en vennskapskamp mot Slovakia den 30. mai 2012. Han ble siden tatt ut i den nederlandske troppen til EM i fotball 2012 i Polen og Ukraina av landslagstrener Bert van Marwijk.
Gipsdalselva

Gipsdalselva er ei elv på Spitsbergen, Svalbard. Den er rundt 25 km lang og renner gjennom Gipsdalen i Bünsow Land. Elva starter fra fronten av Florabreen og renner i sørvestlig retning til munningen i Gipsvika på nordsida av Sassenfjorden. Den har mange mindre sideelver, hvorav den største er Tverråa, som kommer fra nord og løper sammen med hovedelva rundt en kilometer før munningen i Gipsvika.
Elva har navn etter dalen den renner gjennom.
Friluftsliv

Friluftslivets historie i Norge

Vi mennesker bodde ute før vi bodde inne, og vi har gjennom et par millioner år som jegere og sankere utviklet en kropp og et sinn som er disponert for et liv i og av naturen. De siste par tusen årene har vi imidlertid utviklet en kultur og en sivilisasjon som gjør at vi tidvis kan oppfatte oss som på siden av og utenfor resten av naturen. Når vår moderne livsførsel sliter på oss har vi imidlertid ofte kunnet finne ro og ny balanse ved å trekke ut i vårt gamle element, naturen.
Bygdefolkets friluftsliv i gamle dager var imidlertid ikke et overskuddsliv som i dagens samfunn. Man ferdes ute i naturen, men aktivitetene hadde alltid et nyttepreg. Man skulle kanskje se til dyrene, rydde ny jord, eller man skulle drive med matauk, som fiske, jakt og sanking av bær og vekster. Livet i naturen har derfor vært en naturlig, og viktig del av livet for mennesker i Norge alltid. 
Friluftsliv som et overskuddsliv, uten et tydelig nyttepreg, er imidlertid et mer moderne fenomen. I Norge dukket det først opp i forbindelse med at utenlandsk aristokrati oppdager Norge som lekegrind på midten av 1800-tallet. I lang tid hadde materiell velstand og overskudd av tid gjort at disse kunne bruke tid på klatring i Alpene og jakt i Afrika. Nå fikk mange også opp øynene for Norge som arena for fiske og fjellvandring. Dette var veldig fremmed for mange på landsbygda i Norge, og de ble gjerne sett på som raringer og dagdrivere. Folk fra bygdene ble imidlertid ofte brukt som fjellførere og kjentfolk.
I forbindelse med den sterke nasjonalbølgen som gikk over landet etter unionsoppløsningen med Danmark ble det et sterkt fokus på det genuint norske. Landsbygda og naturen ble løftet frem og romantisert av kunstnere og forfattere. Polarheltene ble våre store nasjonale ikoner. Flere og flere ønsket å oppleve det ekte Norge. I 1868 ble Den Norske Turistforening etablert for å gjøre tilgangen til naturområdene enklere.
Begrepet fritid eksisterte ikke tidligere, og oppstod først blant de fåtallige rike som kunne ta seg råd til det, men utover 1900-tallet også blant allmennheten som etterhvert fikk lovfestede rettigheter som ga fritid. Fremveksten av en velferdsstat her i landet gjorde det mulig også for menigmann å bruke tid til friluftsliv.
Gjennom århundrene har nordmann hatt hevdvunnede rettigheter til å ferdes ganske fritt i naturen. I 1957 ble imidlertid denne allemannsretten lovfestet gjennom Lov om Friluftslivet, eller Friluftsloven, og sikrer allmennhetens rett til ferdsel med mer.
Miljøverndepartementet ga Friluftslivets fellesorganisasjon i oppdrag å gjennomføre Friluftslivets år 2005.
Bui Ba Hanh

2017

Han representerte Vietnam under VM i friidrett 2017, der han deltok på 100 meter. I innledningsrunden løp han på 10,76, og gikk dermed ikke videre til forsøksheatene.
1620-årene

-- 1620 -- 1621 -- 1622 -- 1623 -- 1624 -- 1625 -- 1626 -- 1627 -- 1628 -- 1629
Tiårsoversikt
Satna (distrikt)

Demografi

Ved folketellingen i 2011 var det 2 228 619 innbyggere i distriktet, mot 1 870 104 i 2001. Den urbane befolkningen utgjør 21,28 % av befolkningen.
Barn i alderen 0 til 6 år utgjorde 14,44 % i 2011 mot 18,49 % i 2001. Antallet jenter i den alderen per tusen gutter er 907 i 2011 mot 931 i 2001.
Adygeer

Befolkning

Ifølge den russiske folketelling i 2010 oppgav 107 048 at de identifiserte seg selv som adygeer i Adygia, 13 834 i Krasnodar kraj og 584 i Kabardino-Balkaria.
Bălțiplatået

Bălțiplatået (rumensk stepa Bălțului, stepa Bălților) er en vid treløs slette nord i Moldova, oppkalt etter byen Bălți.
Den dekker et område på 1 920 km², der 2,7 % (51,1 km²) er dekket av skog. Sletten er dominert av gress og kratt med svart jordsmonn innimellom kalt svartjord. De eneste skogsområdene ligger langs elvene Dnestr og Răut.
Steppen ligger mellom 150 og 200 meter over havet og har ustabile årstider med generelt særdeles varme somre og kalde vintre.
På 400-tallet f.Kr besøkte Herodotos området mellom de to elvene Dnestr og Prut og beskrev det som «en slette med dyp svartjord, rik på gress og godt vannet». Naturressursene fra Bălțisteppa har alltid trukket til seg nomader, som ofte har drevet bort de innfødte.

Arkeologiske funn på Bălțisteppa

Arkeologiske utgravninger har gitt spor etter tidlige bosetninger på Bălțisteppa så tidlig som fra steinalderen.
Svømming under Asialekene 1954

Svømming under Asialekene 1954 ble arrangert i Manila på Filippinene i mai 1954. Det 13 øvelser sju for menn og seks for damer. Japan ble beste nasjon med ti gullmedaljer foran Filippinene med tre.
Isotoptrinn

Isotroptrinn er vekslende kalde og varme perioder i Jordens historie påvist ved hjelp av varierende forhold mellom oksygenisotoper i dyphavssedimentene. På engelsk brukes begrepet marine isotope stage (MIS) eller oxygen isotope stage (OIS).
Isotoptrinn 1 er nåtiden, og numrene stiger bakover i tid. Trinn som er partall, har høyt innhold av ¹⁸O og representerer kalde perioder, mens oddetall indikerer lavt innhold av ¹⁸O og en varm periode. Isotoptrinn 5 er inndelt i undertrinn der 5a, c og e er varme og 5b og d kalde.
Prodidactidae

Utseende

Små til middelsstore (vingespenn ca. 30 millimeter), middels kraftige sommerfugler. Forvingene er noe tilspisset, brunrøde med spredte, mørkere skjell. Bakvingene er gulaktige, kan ha en gulhvit flekk ved roten.

Levevis

Prodidactis mystica har larver som lever på planten Nuxia congesta (familien Stilbaceae).

Utbredelse

Denne gruppen er bare kjent fra det sørlige og østlige Afrika (Sør-Afrika, Swaziland, Zimbabwe og Tanzania).
Faridkot (distrikt)

Demografi

Ved folketellingen i 2011 var det 618 008 innbyggere i distriktet, mot 550 892 i 2001. Den urbane befolkningen utgjør 35,20 % av befolkningen.
Barn i alderen 0 til 6 år utgjorde 10,79 % i 2011. Antallet jenter i den alderen per tusen gutter er 851 i 2011 mot 812 i 2001.
Kurusj-demningen

Kurusj-demningen er en demning med et vannkraftverk i elva Kama, i området Dagestan i det sørlige Russland. Installert effekt er 480 MW. Utbyggingen startet i 1949 og anlegget stod ferdig i 1951 med utvidelser i 1986.
Jack Smart

Karriere som rullestolcurlingspiller

Smart har vært med og vinne flere provinsmesterskap (Alberta) i rullestolcurling, han vant fire mesterskap på rad fra 2007 til 2010.
Han var toer på det canadiske laget som deltok ved VM i rullestolcurling 2012 i Sør-Korea. Canada var imidlertid ikke blant de fem lagene som gikk videre fra Round Robin-spillet.
Frokostmøte

Frokostmøter er debattmøter som arrangeres tidlig om morgenen, og hvor det serveres frokost, som regel i en avslappet og uformell atmosfære. I Norge oppstod fenomenet etter årtusenskiftet. Blant regelmessige arrangementer som har fått mye medieomtale er UiOs debattmøter med Bernt Hagtvet, «Frokost med Bernt», og den liberale tankesmien Civitas frokostmøter.
Utleggstrekk

Utleggstrekk vil si at en namsmyndighet, etter begjæring fra kreditor, nedlegger trekk i lønn eller andre ytelser hos den skal utbetale en godtgjørelse til skyldner, for eksempel opptjent lønn. Trekkbeløpet utbetales direkte til kreditor til dekning av kravet. Ordinær namsmann er namsfogden i byene eller lensmannen i distriktet. Særnamsmenn er for eksempel kemner og Statens innkrevingssentral. For å kunne oppnå utleggstrekk må det foreligge et tvangsgrunnlag, for eksempel dom i forliksrådet eller gjeldsbrev hvor kravsbeløpet er misligholdt. Formålet med utleggstrekk, er å hindre at skyldner unnlater å betale sin gjeld selv om han har betalingsevne eller forfordeler enkelte kreditorer. Etter gjeldende rett kan utleggstrekk tas i lønn eller annen godtgjørelse i den utstrekning inntekten overstiger det som med rimelighet trengs til underhold av skyldneren og skyldnerens husstand, jf. dekningslovens § 2-7. Rimelig husleie og rimelig boliglån har skylder også rett til å betale før det er aktuelt med utleggstrekk. En skyldner kan hindre utleggstrekk dersom han betaler ned sin gjeld etter evne og fordeler ledige midler forholdsmessig mellom kreditorene etter kravenes størrelse, jf dekningslovens § 2 -7 i.f..
Dersom det blir nedlagt flere utleggstrekk hos samme skyldner, og det som kan trekkes etter dekningslovens § 2-7 ikke er tilstrekkelig regulerer dekningslovens § 2-8 prioriteten mellom trekkene, eksempelvis skal bidrag og krav på skatt og offentlig avgift gis fortrinnsrett før alminnelige kreditorer. Endring av utleggstrekk som følge av senere trekkpålegg kan endres med hjemmel i tvangsfullbyrdelseslovens § 7-24.
Elvira Herman

Idrettskarriere

Herman deltok i European Youth Olympic Festival 2013, der hun fikk bronse på 100 meter hekk (76,2 cm). Året etter deltok hun i Sommer-OL for ungdom 2014 (Youth Olympic Games) i Nanjing i Kina, der hun fikk sølv på 100 meter hekk (76,2 cm), bak franske Laura Valette. 
Hun vant 100 meter hekk under Junior-EM i friidrett 2015, med tiden 13,15.
I 2016 deltok hun i EM i friidrett 2016, men ble slått ut i semifinalen, der hun løp på 13,18 sekunder. Senere på året deltok hun i U20-VM i friidrett 2016 i Bydgoszcz, og vant der 100 meter hekk med ny mesterskapsrekord på 12,85 sekunder. 
Hun deltok i EM i friidrett innendørs 2017, men ble slått ut i semifinalen. Under U23-EM i friidrett 2017 kom hun på andreplass, bak nederlandske Nadine Visser. 
I 2018 hadde hun sitt gjennombrudd på seniornivå. Hun viste sitt potensiale ved å senke sin personlig besttid ned til 12,64 sek under et stevne i Šamorín, Slovakia i slutten av juni og løp lignede tider under flere stevner . Under EM i friidrett 2018 vant hun overraskende gull med tiden 12,67 sek før Pamela Dutkiewicz og Cindy Roleder.
Project Looking Glass

Historie

Looking Glass ble opprinnelig utviklet av Hideya Kawahara, en programmerer ved Sun Microsystems som laget det i fritiden på en liten laptop som kjørte Linux. Etter å ha demonstrert en tidlig versjon av det for ledere i selskapet, ble han tildelt en fulltidsjobb med skrivebordsmiljøet sammen med et eget utviklingsteam. Det ble første gang demonstrert offentlig den 5. august 2003 av Jonathan Ian Schwartz ved LinuxWorld Expo 2003 i San Francisco.
Etter å ha demonstrert prototypen, ble Schwartz's kontor oppringt av Steve Jobs, som fortalte at Apple ville saksøke Sun Microsystems hvis de kommersialiserte det. Jobs hevdet at prosjektet var et brudd på Apple's immaterialrett. Uavhengig av trusselen, avgjorde Sun Microsystems at prosjektet ikke hadde prioritet og besluttet seg for ikke å utvikle det videre. Det fortsatte derfor å eksistere i en eksperimentell modus. Etter hvert som den finansielle situasjonen for Sun Microsystems ble verre, og ledelsen bestemte at de hadde prosjekter av høyere prioritet for hånden, ble Looking Glass lagt inaktivt, og prosjektet var praktisk talt dødt siden slutten av 2006.
Versjon 1.0 ble likevel lansert den 19. desember 2006, og den 29. januar 2007 ble versjon 1.0.1 lansert.
Den 18. desember 2009 ble prosjektet offisielt avviklet.

Egenskaper

En av de mest fremtredende egenskaper ved Looking Glass var vinduer som kunne bli snudd. Denne egenskapen kunne brukes til å skrive notater eller kommentarer på vinduenes baksider, eller vise dialogbokser uten å bli frakoblet fra den applikasjonen de var knyttet til. Alle vinduer var i utgangspunktet 2-dimensjonale eller 2.5-dimensjonale, men kunne manipuleres slik at de ble tynne, platelignende 3-dimensjonale objekter som kunne dreies i en hvilket som helst vinkel.
Andre egenskaper var muligheten til å tilte alle vinduer slik at brukeren lettere kunne velge det ønskede vindu, skapelsen av et panoramalignende virtuelt skrivebord, ikoner som reflekterer statusen til vinduet de representerer og zooming av et vindu når det kommer i fokus.
Enkelte idẻer fra Looking Glass ble senere implementert i andre produkter. Et eksempel er Apples Dashboard widgets, hvor man kan snu en applikasjon og utføre oppdateringer på baksiden av den. Det grafiske brukergrensesnittet Dock som ble lansert i Mac OS X v10.5 «Leopard», lignet på Looking Glass. Microsoft Windows 7 implementerte en egenskap for vindusvalg som gjemmer andre vinduer enn det som brukeren har plassert musemarkøren på.
Anna av Jerusalem

Relikvier

Relikviene hennes skal ha blitt brakt til Konstantinopel i 710. I 1333 var de fortsatt i Hagia Sofia. De ble så delt mellom Jerusalem og Roma; i Roma har man avbildninger av henne fra det 8. århundre i Santa Maria Antiqua, så hennes kult er svært gammel der.
Senere har en rekke steder hevdet at de har relikvier fra Anna: Düren i Rhinland (hodet), Wien (en arm), Apt-en-Provençe, Canterbury, Reading og Durham. Ifølge tradisjonen i Apt ble hennes legeme bragt dit av Lasarus, gjemt av Auspicius i det 4. århundre og så gjenfunnet under Karl den store. I 1664 ble de lagt i et vakkert kapell. Hodet ble ifølge en annen tradisjon oppbevart i Mainz inntil 1510, da det ble stjålet og bragt til Düren. 
Det er ikke samsvar mellom de forskjellige tradisjoner, og det er derfor ingen sikker viten om hvorvidt noen av de angivelige relikvier er ekte.